# Elena Čekienė

### Straipsnis iš Vikipedijos, laisvosios enciklopedijos.

Elena Čekienė Drobenkaitė (g. 1957 m. sausio 9 d. Plungėje) – pedagogė, visuomenės ir politinė veikėja.

## [taisyti] Biografija

1974 m. baigė Plungės 3 – ąją vidurinę mokyklą, 1978 m. – Vilniaus Pedagoginį Institutą, matematikos mokytoja. 2000 m. baigė Pedagogų profesinės raidos centro kursus, lietuvių kalbos mokytoja. 2003 m. – Vytauto Didžiojo universiteto Andragogikos magistrantė.

1978 m. pagal paskyrimą atvykusi į Gruzdžius, dirbo Tarybinio ūkio technikumo komjaunimo organizacijos sekretore. 1979 m. pagal vyro paskyrimo vietą išvyko į Visaginą (tada – Sniečkus), dirbo Ignalinos vidurinės vakarinės mokyklos konsultacinio punkto matematikos mokytoja. 1982 – 1987 m. – Sniečkaus DŽDT Vykdomojo komiteto atsakingoji sekretorė. 1987 – 1990 m. – Visagino 1 – os vidurinės mokyklos direktoriaus pavaduotoja.

1990 – 1992 m. – Visagino tautinių kultūrų centro direktorė, nuo 1992 m. – Visagino kultūros ir kalbų mokymo centro direktorė, nuo 1998 m. – Visagino valstybinės kalbos centro direktorė. Aktyvi Visagino visuomeninių organizacijų koordinacinės tarybos narė

1995 m. – Naujosios demokratijos – Moterų partijos narė, ND-MP Visagino skyriaus pirmininkė. Nuo 1997 m. – Lietuvos socialdemokratų partijos narė, nuo 2000 m. – LSDP Ignalinos skyriaus pirmininkė, LSDP tarybos narė.

1982 – 1989 m. – Sniečkaus liaudies deputatų tarybos deputatė, 1995–1997 m., 2000 – 2003 m. ir 2004 m. – Visagino miesto savivaldybės tarybos narė.

Tarptautinio muzikos festivalio Visagino country prezidentė, Lietuvos country muzikantų asociacijos prezidentė.

1995 m. ir 1997 m. apdovanota Metų įvykio Šlovės premija.

## [taisyti] Nuorodos

- Visagino country svetainė

Rodomas puslapis "http://lt.wikipedia.org../../../e/l/e/Elena_%C4%8Cekien%C4%97_6c22.html"

Kategorijos: Visagino politikai | Lietuvos pedagogai

##### Views

- Straipsnis
- Aptarimas
- Dabartinė versija

##### Paieška